विभाग की टीम ने रुकवाई नाबालिग की शादी
पलवल | जिलामहिला एवं बाल विवाह निषेध विभाग की टीम ने 28 फरवरी की शाम को गांव फिरोजपुर में एक नाबालिग की शादी को मौके पर पहुंचकर रुकवा दिया। टीम शादी वाले दिन गांव में पहुंची, लेकिन तब तक बारात नहीं आई थी, जिसके बाद लडक़ी पक्ष ने बारात को रोक दिया और शादी नहीं हो सकी। जिला महिला एवं बाल विवाह निषेध अधिकारी सुमन चौधरी ने बताया कि उन्हें सूचना मिली की गांव फिरोजपुर निवासी छत्तर सिंह अपनी नाबालिग बेटी की शादी छायसां गांव निवासी देवकरण के बेटे के साथ कर रहा है। सूचना मिलने के बाद वे पुलिस अपनी टीम को लेकर गांव फिरोजपुर पहुंच गई।
गांव में शादी का कार्यक्रम चल रहा था। सुमन चौधरी ने लड़की के पिता से लड़की की उम्र का प्रमाण दिखाने को कहा। उन्होंने अपनी बेटी की उम्र का जो प्रमाण दिखाया उसमें लड़की की उम्र 18 वर्ष से कम थी। इसके बाद उन्होंने लड़की के पिता उसके परिजनों को समझाया तो उन्होंने बारातियों को फोन कर बारात लाने से रोक दिया। एतिहातन टीम देर रात तक उनके घर पर ही रुकी रही। सुमन चौधरी ने बताया कि यदि कोई भी माता-पिता अपनी नाबालिग लडक़ी की शादी करते है तो उनको भी दो वर्ष की सजा का प्रावधान है।
hin_Deva hin_Deva hin_Deva